Neptunus (30 SA) senajan luwih cilik sithik saka Uranus, duwé massa kaping 17 massa bumi, saéngga agawé planèt iki luwih padhet. Planèt iki mancaraké panas saka njero nanging ora akèh kayadéné Yupiter utawa Saturnus.[47] Neptunus duwé 13 satelit sing dikawruhi. Sing paling gedhé, Triton, géologiné aktif, lan duwé geyser nitrogèn cuwèr.[48] Triton iku siji-sijiné satelit gedhé sing orbité walik arah (retrogade). Neptunus uga diampingi sapérangan planèt minor ing orbité, sing disebut Trojan